11. ΒΑΣΙΛΙΚΟΝ ΔΙΑΤΑΓΜΑ της 15 Νοεμ./18 Δεκ. 1952 (ΦΕΚ Α΄  339) Περί του επισήμου ενδύματος των επιτίμων, ομοτίμων και τακτικών καθηγητών του Εθνικού και Καποδιστριακού Πανεπιστημίου Αθηνών και των τελετών, καθ’ ας θα φέρηται τούτο. Έχοντες υπ’ όψιν τας διατάξεις του άρθρ. 27 του Α.Ν. 2527/40 «περί μεταρρυθμίσεως και συμπληρώσεως διατάξεών τινων της Πανεπιστημιακής Νομοθεσίας», 2)την από 29.1.1952 γνώμην της Συγκλήτου του Πανεπιστημίου Αθηνών και 3)την υπ’ αριθ. 780/1952 γνώμην του Συμβουλίου της Επικρατείας, προτάσει του Ημετέρου επί της Εθν. Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-1.Το υπό του άρθρ. 27 του Νόμ. 2527/1940 καθιερούμενον επίσημον ένδυμα (τήβενος), των επιτίμων, ομοτίμων και τακτικών καθηγητών του Εθνικού και Καποδιστριακού Πανεπιστημίου Αθηνών είναι μανδύας μετά περιλαιμίου και περιχειρίδων κατασκευαζομένου εκ μέλανος υφάσματος, έχοντος ερραμμένα προ του στήθους σημεία έχοντα κόσμημα συνιστάμενον εξ αραβουργήματος βυζαντινού τύπου και επένδυσιν ποικίλλουσαν Σχολάς ως προς το χρώμα κατά τας κάτωθι διακρίσεις α)Δια το επίσημον ένδυμα των ως άνω τριών κατηγοριών καθηγητών της Θεολογικής Σχολής ιόχρουν. β)Των καθηγητών της Νομικής πορφυρούν. γ)Των καθηγητών της Ιατρικής βυσινόχρουν. δ)Των καθηγητών της Φιλοσοφικής κυανούν ανοικτόν πως. Σελ. 179 Διδακτικό Προσωπικό 31.Β.β.8-11 ε)Των καθηγητών της Φυσικομαθηματικής Σχολής πράσινον. «ς.Των καθηγητών της Οδοντιατρικής Σχολής αργυρόχρουν». Η περίπτ. ς΄ προσετέθη δια του Β.Δ. 580 της 18/26 Σεπτ. 1972 (ΦΕΚ Α΄ 166). 2.Κάλυμμα της κεφαλής είναι πίλος παρομοιάζων καλύμματι βυζαντικών αρχόντων εξ υφάσματος ομοίου τω του ενδύματος. Άρθρ.2.-1.Το εν άρθρ. 1 του παρόντος καθοριζόμενον επίσημον ένδυμα θα φέρηται υπό των επιτίμων, ομοτίμων και κακτικών καθηγητών κατά τας εξής Πανεπιστημιακάς και Εθνικάς εορτάς: α)Τη 30η Ιανουαρίου, εορτή των Τριών Ιεραρχών. β)Τη 25η Μαρτίου. γ)Τη 28η Οκτωβρίου. δ)Την Κυριακήν του μηνός Νοεμβρίου, καθ’ ην ο μεν Πρύτανις του παρελθόντος έτους ποιείται έκθεσιν των πεπραγμένων, ο δε Πρύτανις λέγει τον προσήκοντα λόγον. ε)Την ημέραν της επισήμου εισόδου των πρωτοετών φοιτητών και της ορκωμοσίας αυτών. ς)Κατά την καθομολόγησιν των πτυχιούχων. ζ)Κατά την ανακήρυξιν των διδακτόρων. θ)Κατά την ανακήρυξιν των επιτίμων διδακτόρων, και ι)Κατά την εκπροσώπησιν του Πανεπιστημίου εις το Εξωτερικόν. Η Πανεπιστημιακή Σύγκλητος δύναται δι’ αποφάσεώς της να ορίση και άλλας τελετάς, καθ’ ας οι καθηγηταί θα φέρωσι το επίσημον ένδυμα. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του παρόντος Β. Δ/τος. 